Pranešimas spaudai

2025 m. rugpjūčio 14 d.

**Tautiečių Žolinių krepšelyje – ne tik šventiniai pirkiniai, bet ir kanceliarinės prekės**

**Per paskutinę vasaros šventę Žolinę šiemet tautiečiai galės pasimėgauti ne tik išsiilgta šiluma, bet ir papildoma diena poilsiui su šeima ar draugais. Lietuviško prekybos tinklo „Maxima“ duomenimis, pirkėjų krepšeliai jau kelis metus iš eilės atspindi norą ne tik pasidžiaugti paskutinėmis vasaros akimirkomis, bet ir pasiruošti artėjančiam rudeniui bei naujų mokslo metų pradžiai.**

„Natūralu, kad prieš Žolinę stebime padidėjusius pirkėjų srautus. Jau kelis metus iš eilės fiksuojame įdomią tendenciją: Žolinės šventės metu pirkėjai ne tiek renkasi maisto produktus ar šašlykus, kiek vis dažniau į savo pirkinių krepšelius įsideda įvairias mokyklai skirtas priemones. Pavyzdžiui, jau eilę metų knygų bei kanceliarinių prekių paklausa per Žolinę išauga bene labiausiai – daugiau nei 20 proc.“, – pasakoja Snieguolė Valiaugaitė, lietuviško prekybos tinklo „Maxima“ Komunikacijos ir korporatyvinių ryšių departamento laikinoji direktorė.

Ši tendencija rodo, kad tautiečiai Žolinės dieną skiria ne tik pramogoms, bet ir naudojasi papildoma laisva diena suruošti vaikus naujiems mokslo metams bei įsigyti būtiniausias mokyklines prekes. „Maximoje“ šiuo metu vyksta „Mokyklinė mugė“, todėl tai puiki proga pasirūpinti viskuo, ko gali prireikti mokyklai, ir pasinaudoti ypatingais kainų pasiūlymais. Pirkėjams, įsigyjantiems dvi ar daugiau kanceliarinių priemonių, suteikiama 50 proc. nuolaida, o kuprines galima įsigyti už ypač patrauklią kainą, kasoje braukiant „Ačiū“ kortelę.

„Šiais metais pigiausia kuprinė su „Ačiū“ kortele kainuoja vos 4,99 Eur, o visas pigiausių mokyklinių prekių bazinis krepšelis, pasinaudojus nuolaida, nuo pirmųjų mugės dienų siekia 20,60 Eur“, – teigia S. Valiaugaitė.

**Milijonai sąsiuvinių ir pieštukų**

Prekybos tinklo „Maxima“ duomenimis, būtent kanceliarinės prekės kasmet tampa pasiruošimo mokslo metams bestseleriais – pavyzdžiui, pernai per pirmąsias tris „Mokyklinės mugės“ savaites pirkėjai įsigijo virš 1,6 mln. kanceliarinių popieriaus prekių, iš kurių – beveik 1,5 mln. sąsiuvinių. Taip pat daugiau nei 800 tūkst. kanceliarinių rašymo ir piešimo priemonių, o kitų kanceliarinių prekių – daugiau nei 750 tūkst. vienetų.

Tuo tarpu maisto pirkinių krepšeliui Žolinės šventė neturi didelės įtakos. „Maximos“ duomenimis, šiuo laikotarpiu, kaip ir kitomis savaitėmis, daugiausiai nuperkama pieno produktų, duonos, mėsos gaminių – įprastų kasdienių produktų.

„Vis dar įsigyjama produktų griliui, tačiau jų pardavimai taip nebeišsiskiria kaip pirmaisiais vasaros mėnesiais, o apie norą atsipalaiduoti byloja dažniau perkami ledai, bei aktyvesni nealkoholinių gėrimų pardavimai. Šių gėrimų paklausos padidėjimas įvairių švenčių proga stebimas jau kurį laiką“, – reziumuoja S. Valiaugaitė.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt